Publication: Magyar Közlöny
Issue: MK-2008-94 (Year: 2008, Number: 94)
Era: 2004-2010
Section: Az illetmény és egyéb juttatások megállapítása a köztisztviselõk jogállásáról szóló 1992. évi XXIII. törvény
Paragraph Index: 1283

28. Az alapítvány gazdálkodása: Az alapítvány gazdálkodására a hatályos jogszabályok az irányadók. Az alapítvány az államháztartás alrendszereitõl – a normatív támogatás kivételével – csak írásbeli szerzõdés alapján részesülhet támogatásban. A szerzõdésben meg kell határozni a támogatással való elszámolás feltételeit és módját. Az igénybe vehetõ támogatási lehetõségeket, azok mértékét és feltételeit sajtó útján nyilvánosságra kell hozni. Az alapítvány által nyújtott cél szerinti juttatások bárki által megismerhetõk. Az alapítvány kuratórium, a felügyelõszerv tagját, az alapítót, a támogatót, valamint e személyek hozzátartozóját – a bárki által megkötés nélkül igénybe vehetõ szolgáltatások kivételével – cél szerinti juttatásban nem részesítheti. Az alapítvány bármely cél szerinti juttatását pályázathoz kötheti. A pályázat feltételeit a kuratórium határozza meg. A pályázat nem tartalmazhat olyan feltételeket, amelyekbõl – az eset összes körülményeinek mérlegelésével – megállapítható, hogy a pályázatnak elõre meghatározott nyertese van (színlelt pályázat). Színlelt pályázat a cél szerinti juttatás alapjául nem szolgálhat. A pályázatot a kuratórium elnöke a Hivatalos Értesítõjében közzéteszi. A pályázat elbírálása a kuratórium hatásköre. A döntés egyszerû szótöbbséggel jön létre. H I V A T A L O S É R T E S Í T Õ 2008/26. szám Az alapítvány váltót, illetve más hitelviszonyt megtestesítõ értékpapírt nem bocsáthat ki.

Source: https://magyarkozlony.hu/hivatalos-lapok/1bf3ba28f1f6a32eaeb9a73e23a44535ba211ba7/dokumentumok/4b0d88ed9066283fe8b0fe7c15ecd7caff5e15a0/letoltes